b'\n_START_ARTICLE_\nPikkulapasotka\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nPikkulapasotkan erottaminen lapasotkasta on vaikeaa. T\xc3\xa4rkeimm\xc3\xa4t erot ovat p\xc3\xa4\xc3\xa4n ja nokan muoto: lapasotkan p\xc3\xa4\xc3\xa4 on korkein silm\xc3\xa4n kohdalta, pikkulapasotkan korkein kohta on silm\xc3\xa4n takana. Yksi erottava tekij\xc3\xa4 on linnun pituus: pikkulapasotka on vain 38-45 cm pitk\xc3\xa4, kun lapasotka on 40\xe2\x80\x9351 cm. Molemmille mainitaan siipien k\xc3\xa4rkiv\xc3\xa4liksi 75 cm ja painoksi noin 700 grammaa._NEWLINE_My\xc3\xb6s p\xc3\xa4\xc3\xa4n kiilto auttaa joskus lajin tunnistamisessa: pikkulapasotkan punas\xc3\xa4vy\xc3\xa4 vastaa lapasotkan vihre\xc3\xa4 s\xc3\xa4vy. Koiraalla on hyvin tumma kaula ja p\xc3\xa4\xc3\xa4, joka kiilt\xc3\xa4\xc3\xa4 hyv\xc3\xa4ss\xc3\xa4 valossa punertavans\xc3\xa4vyisen\xc3\xa4, valkea vatsa sek\xc3\xa4 harmaa selk\xc3\xa4. Lis\xc3\xa4ksi sill\xc3\xa4 on sininen nokka ja keltaiset silm\xc3\xa4t. Naaras muistuttaa enemm\xc3\xa4n tukkasotkaa, mutta nokan tyvess\xc3\xa4 on usein enemm\xc3\xa4n valkeaa, poskella selvemp\xc3\xa4\xc3\xa4 vaaleaa kuviointia ja sel\xc3\xa4ss\xc3\xa4 harmaa "huurteinen" v\xc3\xa4ritys.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nPikkusotkan pesim\xc3\xa4aluetta ovat j\xc3\xa4rvet ja suolammet Alaskassa ja Kanadan l\xc3\xa4nsiosissa. Laji muuttaa talveksi avoimen Tyynenmeren tuntumaan aina Keski- ja Etel\xc3\xa4-Amerikkaan asti.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPikkulapasotka pesii maassa l\xc3\xa4hell\xc3\xa4 rantaa, joskus harvoissa yhdyskunnissa. Munia on tavallisesti 8\xe2\x80\x9311 kappaletta.\n_START_SECTION_\nRavinto\n_START_PARAGRAPH_\nPikkulapasotkan ravintoa ovat pohjasta kalastetut nilvi\xc3\xa4iset ja vesikasvit.'